Άντι Πάρκερ

Ο Άντι Πάρκερ (αγγλ. Andy Parker) είναι Βρετανός ντράμερ της ροκ μουσικής, γνωστός ως μέλος των UFO κατά το μεγαλύτερο μέρος της καριέρας τους.

 Βιογραφία 
Ο Πάρκερ γεννηθηκε στο Τσέστνατ του Χέρτφορντσαϊρ στις 21 Μαρτίου 1952. Στην ηλικία των πέντε ετών ξεκίνησε τη φοίτηση του στο δημοτικό σχολείο Holy Trinity C of E, όπου συμμετείχε στην εκκλησιαστική χορωδία, για να συνεχίσει στα έντεκα του στο Cheshunt Grammar School. Το 1965, αγόρασε το πρώτο του σετ τυμπάνων και για τα επόμενα χρόνια έγινε ροκ ντράμερ με κύριες επιρροές τους Rolling Stones, The Who, The Kinks και τον Τζίμι Χέντριξ. Τρία χρόνια αργότερα αποφοίτησε από το λύκειο, για να συνεχίσει στο κολέγιο East Herts, μελετώντας φυσική και μαθηματικά.

Το 1969, σχημάτισε ένα μπλουζ συγκρότημα μαζί με τον κιθαρίστα Στιβ Κέισι με την ονομασία Aurora Borealis. Το καλοκαίρι του ίδιου έτους γνωρίστηκε με τον Φιλ Μογκ, τον Πιτ Γουέι και τον Μικ Μπόλτον, δημιουργώντας την πρώτη σύνθεση των UFO. Ο πρώτος δίσκος του σχήματος κυκλοφόρησε το 1970 με τίτλο "UFO 1" μέσω της δισκογραφικής εταιρείας "Beacon Records",UFO 1 - UFO | Songs, Reviews, Credits | AllMusic με τον Πάρκερ να παραμένει στο συγκρότημα μέχρι τον Απρίλιο του 1983.

Το 1984, έγινε μέλος των Waysted, με τους οποίους κυκλοφόρησε το ομώνυμο ΕΡ, αποχωρώντας έναν χρόνο αργότερα.Waysted - Waysted | Songs, Reviews, Credits | AllMusic Για την επόμενη δεκαετία ασχολήθηκε επαγγελματικά με τις κατασκευές και διέμενε αρχικά στην Καλιφόρνια, για να επιστρέψει στην πατρίδα του το 1987 μετά τον θάνατο του πατέρα του. Στα τέλη της δεκαετίας του '80, άνοιξε ένα μικρό στούντιο ηχογραφήσεων στο Μπέρμπανκ της Καλιφόρνια μαζί με τον Μπόμπι Μπαρθ των Blackfoot, το οποίο συνέχισε τη λειτουργία του μέχρι το 1992.

Ο Πάρκερ επέστρεψε στους UFO μετά από δέκα χρόνια, περιοδεύοντας τον Δεκέμβριο του 1993 στη Γερμανία με τους Quiet Riot και τους Doc Holliday. Λίγους μήνες αργότερα πραγματοποίησαν μία ιαπωνική περιοδεία και ξεκίνησαν να δουλεύουν πάνω στο άλμπουμ "Walk on Water",UFO "Walk On Water" - In Review - Guitar Nine στου οποίου την περιοδεία αρνήθηκε να συμμετάσχει λόγω προβλημάτων στις σχέσεις μεταξύ των μελών του σχήματος.

Για την επόμενη δεκαετία δεν ασχολήθηκε επαγγελματικά με τη μουσική, παίζοντας για ένα μικρό διάστημα σε ένα τοπικό συγκρότημα με την ονομασία Jack of Herts. Τον Αύγουστο του 2005, ο Πωλ Ρέιμοντ προσκάλεσε τον Πάρκερ να παίξει με τους UFO στο "Piorno Rock Festival" το Νοέμβριο του ίδιου έτους,UFO Recruit Drummer ANDY PARKER For Spain's PIORNO ROCK Festival μετά την αποχώρηση του Τζέισον Μπόναμ. Μετά τη συναυλία του προτάθηκε η μόνιμη θέση του ντράμερ του συγκροτήματος, ηχογραφώντας τον δίσκο "The Monkey Puzzle".The Monkey Puzzle - UFO | Songs, Reviews, Credits | AllMusic Έκτοτε, συνεχίζει στο συγκρότημα ηχογραφώντας και περιοδεύοντας ανά τακτά χρονικά διαστήματα.

 Δισκογραφία 
 με τους UFO 
 UFO 1 (1970)
 UFO 2: Flying (1971)
 UFO Live (Live, 1972)
 Phenomenon (1974)
 Force It (1975)
 No Heavy Petting (1976)
 Lights Out (1977)
 Obsession (1978)
 Strangers in the Night (Live, 1979)
 No Place to Run (1980)
 The Wild, the Willing and the Innocent (1981)
 Mechanix (1982)
 Making Contact (1983)
 Walk on Water (1995)
 The Monkey Puzzle (2006)
 Live Throughout the Years (Live, 2007)
 The Visitor (2009)
 Seven Deadly (2012)
 A Conspiracy of Stars (2015)Άλλες συμμετοχές
 Waysted - Waysted (EP, 1984)

Παραπομπές

 Πηγές 

 Bio - Andy Parker - drummer in the rock band UFO 
 Metalstorm - Andy Parker
 UFO | Biography, Albums, & Streaming Radio | AllMusic

 Εξωτερικοί σύνδεσμοι 
 UFO Official Site
 Personal bio

Κατηγορία:Ντράμερς
Κατηγορία:Ροκ μουσικοί
Κατηγορία:Άγγλοι μουσικοί